## Prijímacie konanie na stredné školy

**Harmonogram  k prijímaniu žiakov 9. ročníka na SŠ**

**Do 30. 11. 2023** - SŠ zverejnia kritériá prijímania na všetky stredné školy

**Do 20. 3. 2024 –** **zákonný zástupca podáva prihlášku cez Edupage na všetky stredné školy**

**TESTOVANIE  9 - 2023 - 20.3.2024**, 4.4.2024 – náhradný  termín

**25. 3. - 19. 4. 2024 –1. fáza TALENTOVÝCH  SKÚŠOK**

**26.4 – 30.4.2024 - 1. termín talentových skúšok** a overenie zdravotnej spôsobilosti pre Stredné športové školy

**1. KOLO PRIJÍMACÍCH  SKÚŠOK – 1. termín 2.5.2024 - 3.5.2024**

**1. KOLO PRIJÍMACÍCH  SKÚŠOK – 2. termín 6.5.2024 - 7.5.2024**

**9.5. - 13.5.2024 - 2. termín talentových skúšok**

**2. KOLO PRIJÍMACÍCH SKÚŠOK - 18.6.2024 - 19.6.2024**

**a) Informácie o podávaní prihlášok na stredné školy**

1.januára 2022 nadobudla účinnosť novela školského zákona č. 415/2021 Z. z., ktorá upravuje priebeh a organizáciu prijímacieho konania. Novela školského zákona upravuje spôsob podávania prihlášky na vzdelávanie v strednej škole.

Po novom bude zákonný zástupca **vypĺňať iba jednu prihlášku**, v ktorej sa v poradí podľa záujmu uvádzajú najviac dva odbory vzdelávania, ktoré nevyžadujú overenie špeciálnych schopností, zručností a nadania (ďalej len „netalentové odbory“), a najviac dva odbory vzdelávania, ktoré vyžadujú overenie špeciálnych schopností, zručností a nadania (ďalej len „talentové odbory“).

**Termín podania prihlášky je pre všetky odbory vzdelávania rovnaký. Prihlášku je potrebné podať do 20. marca 2024**.

Riaditelia stredných škôl zverejnia podmienky prijatia na štúdium na strednej škole a kritériá na úspešné vykonanie prijímacej skúšky na štúdium vo všetkých odboroch vzdelávania stredných škôl do 30. novembra 2023.

 Riaditeľom gymnázií so štvorročným, päťročným alebo osemročným vzdelávacím programom sa umožňuje zaradiť do podmienok prijímacieho konania prijatie uchádzača bez prijímacej skúšky, ak uchádzač v externom testovaní dosiahol úspešnosť najmenej 90% v každom vyučovacom predmete samostatne.

Riaditeľom stredných škôl, v ktorých sa získava úplné stredné odborné vzdelanie, novela školského zákona umožňuje zaradiť do podmienok prijímacieho konania prijatie uchádzača bez prijímacej skúšky, ak uchádzač v externom testovaní dosiahol úspešnosť najmenej 80% v každom vyučovacom predmete samostatne.

**Proces podávania prihlášok na stredné školy bude aktualizovaný na stránke Ministerstva školstva. Minulý šk. rok platilo:**

**a) Zákonný zástupca vypĺňa len jednu prihlášku na vzdelávanie, na ktorej uvedie v poradí podľa záujmu - najviac dva netalentové odbory, - najviac dva talentové odbory.** Poradie záujmu je informačné pre riaditeľov základných škôl a stredných škôl, uchádzač stále bude mať možnosť potvrdiť rozhodnutie o prijatí na vzdelávanie v ktorejkoľvek zo škôl, na ktorú bol prijatý.

b) Hodnotenie žiaka na prihláške potvrdzuje riaditeľ základnej školy (elektronicky).

c) Termíny konania prijímacích skúšok na stredné školy sú zverejnené na webovom sídle ministerstva školstva, .

d) Termín na podanie (odoslanie) vyplnenej prihlášky na každú strednú školu, na ktorú sa uchádzač hlási, je do 20. marca 2024 pre všetky odbory vzdelávania (talentové odbory aj netalentové odbory). Termín na podanie prihlášky sa nevzťahuje iba na uchádzača - mladistvého vo výkone trestu odňatia slobody.

**e) Prihlášku, v ktorej je jedným zo zvolených talentových odborov odbor vzdelávania na strednej športovej škole, je nutné zaslať v čo najskoršom termíne od ukončenia hodnotenia žiaka za prvý polrok z dôvodu overovania športového výkonu v čase od 25. marca 2024 do 19. apríla 2024.**

**f) Prihlášku podáva ZZ elektronicky (zadáva sa v systéme Edupage**) alebo - v listinnej podobe na tlačive 056 MŠVVaŠ SR (od 01. januára 2022 s podpismi oboch zákonných zástupcov). Prihláška je platná aj s podpisom jedného zákonného zástupcu, ak sa zákonní zástupcovia dohodli, že prihlášku podpisuje iba jeden zákonný zástupca, a ak o tejto skutočnosti doručia riaditeľovi školy písomné vyhlásenie.

g) **Povinnými prílohami prihlášky podľa druhu záujmu o štúdium sú: - Potvrdenie o zdravotnej spôsobilosti na účel schopnosti študovať zvolený študijný odbor alebo učebný odbor (predkladá len uchádzač o štúdium v tých študijných odboroch alebo učebných odboroch, ktoré ministerstvo školstva do konca januára 2024 zverejní na webovom sídle v časti** **regionálne školstvo/vzdelávanie na stredných školách), link:**

https://www.minedu.sk/zoznam-ucebnychodborov-a-studijnych-odborov-v-ktorych-sa-vyzaduje-zdravotnasposobilost/

b) Usmernenie žiakov 9. ročníka a rodičov k DOD

Počas školského roka sa takmer na všetkých stredných školách konajú  DOD (Dni otvorených dverí). Upozorňujem, že je dôležité pravidelne sledovať webové stránky SŠ, ktoré uverejňujú všetky potrebné informácie.

Pokiaľ je akcia **organizovaná školou**, výchovný poradca vyberie školu a s touto skupinou navštívi DOD. **Rodičia dostanú** informácie o akcii vo forme **potvrdenia** a svojím **podpisom** na ňom potvrdia, že sú informovaní a s **účasťou svojho dieťaťa súhlasia**.

Z organizačných dôvodov škola nie je schopná sprevádzať žiakov na všetky školy.

Pokiaľ žiak nedonesie domov potvrdenie na podpis , akcia **nie je organizovaná školou** a v prípade záujmu by mali **rodičia alebo nimi poverená dospelá osoba deti sprevádzať**, aby bola zaručená ich bezpečnosť, vhodné správanie na akcii a zároveň eliminované možné neodôvodnené odchody a vymeškávanie žiakov z vyučovania**.** Zároveň upozorňujeme rodičov, že podľa vnútornej dohody sa žiak môže (s ospravedlnením rodičov) zúčastniť DOD na maximálne dvoch školách, o ktoré má záujem a potrebuje sa rozhodnúť, na ktorú školu si podá prihlášku. Pri návšteve SŠ v Trenčíne má žiak ospravedlnené max. 3 vyučovacie hodiny, mimo TN celý deň. **Žiak je povinný odovzdať triednemu učiteľovi potvrdenie o účasti DOD konkrétnej školy.**

*Týmto upozornením chceme rodičov požiadať o spoluprácu, aby so svojimi deťmi o výbere škôl rozprávali a zároveň zodpovedne pristupovali aj k povoleniu účasti svojich detí na DOD, a tak eliminovali zbytočné odchody žiakov zo školy v čase, keď je ich aktívna príprava na Testovanie9 a prijímacie skúšky veľmi potrebná.*